มีเลือดออกจากช่องคลอดหลังจากปัสสาวะเสร็จค่ะ เกิดจากอะไรหรอคะ
สวัสดีค่ะ หากเลือดออกจากช่องคลอด ไม่ได้ออกจากท่อปัสสาวะ เลือดดังกล่าวอาจเกิดจาก1. เป็นเลือดประจำเดือน หากเข้าใกล้วันที่ประจำเดือนจะมา เลือดที่เริ่มไหลออกมา ก็น่าจะเป็นเลือดประจำเดือนได้2. ผลข้างเคียงจากการใช้ยางต่างๆ ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น3. มีการติดเชื้อในช่องคลอด มีมดลูกอักเสบ ซึ่งจะมีตกขาวที่ผิดปกติ และปวดท้องน้อยร่วมด้วย4. เลือดออกช่วงไข่ตก หากเลือดมีปริมาณเล็กน้อยและออกเพียง 1 วัน และอยู่ในช่วงกึ่งกลางของรอบเดือนก็อาจเป็นไปได้5. เลือดล้างหน้าเด็ก จะเกิดหลังจากมีการปฏิสนธิไปแล้ว 6-12 วัน เลือดที่ออกจะมีปริมาณเล็กน้อย และออกเพียง 1-2 วัน6. เกิดการตั้งครรภ์แล้วมีภาวะแท้งเกิดขึ้น แต่ก็จะมีอาการปวดท้องน้อยร่วมด้วย7. โรคต่างๆ ของมดลูก เช่น เยื่อบุโพรงมดลูกหนาตัวผิดปกติ มะเร็งปากมดลูก เป็นต้น แต่ก็จะต้องมีอาการเลือดออกผิดปกติมาอีกเรื่อยๆ8. มีโรคทางกายอื่นๆ เช่น เกร็ดเลือดต่ำ มีภาวะไทรอยด์ฮอร์โมนผิดปกติ เป็นต้นหากยังคงมีเลือดออกผิดปกติมาอีกเรื่อยๆ โดยที่ไม่ใช่ประจำเดือนและไม่ได้เกิดจากการใช้ยาใดๆ ก็ควรไปพบแพทย์เพื่อตรวจค่ะแต่หากเลือดออกมาจากท่อปัสสาวะ ไม่ได้ออกมาจากช่องคลอด ส่วนใหญ่แล้ว ก็จะเกิดจากติดเชื้อทางเดินปัสสาวะส่วนล่าง นอกจากนี้ ก็อาจเกิดจากมีนิ่วในไต หรือนิ่วในกระเพาะปัสสาวะ มีโรคไตบางชนิด เช่น ไตอักเสบ (Glomerulonephritis)การออกกำลังกายที่ใช้แรงมากไปมีเนื้องอกหรือมะเร็งที่ไตหรือกระเพาะปัสสาวะ เป็นต้น ดังนั้น หากเห็นว่าเลือดออกมาจากท่อปัสสาวะ และเป็นต่อเนื่อง ก็ควรไปพยแพทย์เพื่อตรวจเช่นกันค่ะ